Muonionjoki

Muonionjoki () on Tornionjoen sivujoki, ja se muodostaa osan Ruotsin ja Suomen rajasta. Se sijaitsee Länsi-Lapissa ja sen pituus on 230 kilometriä. Putouskorkeutta on tällä matkalla 205 metriä.

Muonionjoki saa alkunsa Könkämäenon ja Lätäsenon yhtymäkohdassa Enontekiön ja Kiirunan rajalla Markkinan kylän lähellä. Se virtaa enimmäkseen etelään, kunnes yhtyy Tornionjokeen Lappean kylän pohjoispuolella Kolarin ja Pajalan rajalla. Muonionjokeen laskevat muiden muassa Suomen puolelta Jieta-, Tarvanto-, Palo- ja Äkäsjoki sekä Ruotsin puolelta Merasjoki ja Parkajoki.

Kolarin ja Muonion kirkonkylät ja samalla keskustaajamat sijaitsevat Muonionjoen rannalla.

Lähteet

Enontekiön joet
Ruotsin joet
Kolarin–Äkäsjoen alue
Muonion joet
Kolarin joet
Kiirunan kunta
Pajalan kunta
Ruotsin ja Suomen raja
Rajajoet
Tornionjoen vesistö